কোনও কোনও বাজি বিক্রেতা আবার হোয়াটসঅ্যাপে অর্ডার নিয়ে আগাম ৫০ শতাংশ টাকা নিয়ে দিওয়ালির একদিন আগে বাড়িতে বাজি পৌঁছে দেওয়ার ব্যবস্থা করেছেন। দিল্লির সদর বাজারে গিয়ে দেখা গেল, বাজির স্টলে রয়েছে শুধুই রকমারি আলো ও প্রদীপের বাহার। প্রথমে তাঁরা বাজি রাখার কথা অস্বীকার করলেও কেউ কেউ জানিয়েছেন, অনলাইনে টাকা নিয়ে তাঁরা বাজি গ্রাহকদের বাড়িতে পৌঁছে দিচ্ছেন। এবং লোকচক্ষুর সামনে তা উপহার হিসেবেই দেখানো হচ্ছে।